Κάρπος Παπαδόπουλος

Ο Πολύκαρπος (Κάρπος) Παπαδόπουλος ήταν Έλληνας έμπορος, συγγραφέας και αγωνιστής της Ελληνικής Επανάστασης του 1821. Γεννήθηκε πιθανόν την δεκαετία του 1790 στην Αδριανούπολη ή στην Αίνο της Ανατολικής Θράκης όπου το 1818 μυήθηκε στη Φιλική εταιρεία. Πέθανε το 1871, φέροντας τον βαθμό του Χιλίαρχου. Σήμερα αναγνωρίζεται ως ένας από τους σημαντικότερους πατριώτες του αγώνα. Χαρακτηριστικό του ήταν η μόρφωσή του, ενώ μετά την επανάσταση έγραψε βιβλία για αρκετούς αγωνιστές. Γιος του ήταν ο Όθων Παπαδόπουλος, ο οποίος σπούδασε στην Παλαμαϊκή Σχολή του Μεσολογγίου, έχοντας ως αριθμούς μητρώου: 81/1844, 11/1845, 41/1846 και 57/1847.

 Κατά την έναρξη του αγώνα έφυγε από την Οδησσό και πήγε στην Στερεά Ελλάδα για να πολεμήσει στο πλευρό του Οδυσσέα Ανδρούτσου, οπού ο τελευταίος τον έχρησε χιλίαρχο, αλλά λίγο μετά ζήτησε να πολεμήσει ως απλός στρατιώτης. Το 1825 μετά τον θάνατο του Ανδρούτσου πολέμησε μόνος κατά του Ιμπραήμ ενώ συμμετείχε και στην μεγάλη μάχη των Μύλων. Υπηρέτησε για λίγο καιρό στο σώμα του Δημήτριου Υψηλάντη, όμως τα τελευταία χρόνια της επανάστασης πολέμησε στο σώμα του Κάρολου Φαβιέρου. Ο Κάρπος Παπαδόπουλος διατέλεσε και Φρούραρχος του Παλαμηδίου, στο Ναύπλιο και μάλιστα το φθινόπωρο του 1831, ήταν αυτός που μετέφερε τον Γεώργιο Μαυρομιχάλη, έναν από τους κατηγορούμενους για τη δολοφονία του Ιωάννη Καποδίστρια, στο παρεκκλήσι του Αγίου Ανδρέα, του επέτρεψε να προσευχηθεί και να γράψει την διαθήκη του και μάλιστα από ευγνωμοσύνη για την "φιλανθρωπία που του έδειξε", ο Γεώργιος Μαυρομιχάλης του δώρισε το δαχτυλίδι του. Ο τάφος του Κάρπου Παπαδόπουλου βρίσκεται στο νεκροταφείο της πόλης του Μεσολογγίου. Ο ίδιος, καθώς και ο γιος του Όθων Παπαδόπουλος αναπαύονται στο κοιμητήριο του Αγίου Λαζάρου. Κάρπος Παπαδόπουλος, "Ανασκευή των εις την ιστορίαν των Αθηνών αναφερομένων περί του στρατηγού Οδυσσέως Ανδρούτζου του ελληνικού τακτικού και του συνταγματάρχου Καρόλου Φαββιέρου", παρά του λοχαγού Κάρπου Παπαδοπούλου, Εκ της Τυπογραφίας Πέτρου Μαντζαράκη, Εν Αθήναις 1837, Κάρπος Παπαδόπουλος, "Τα κατά Γ. Βαρνακιώτην και ανάκτησις του Μεσολογγίου", Ιστορηθέντα υπό Κάρπου Παππαδοπούλου, Τύποις Γ. Σταυροπούλου, Εν Μεσολογγίω 1861, Κάρπος Παπαδόπουλος, "Η παλιγγενεσία της Ελλάδος": "Λόγος εκφωνηθείς παρά του κυρίου Κάρπου εν Μεσολογγίω τη 18 Οκτωβρίου του 1863 έτους εν τω Ναώ του αγίου Παντελεήμονος, καθ' ην ημέραν επάτησεν κατά πρώτον το ελληνικόν έδαφος η Α. Μ. ο Βασιλεύς των Ελλήνων Γεώργιος ο Α'", [Τυπ. "Ελληνικών Χρονικών"], [χ.τ.], [1863], Κάρπος Παπαδόπουλος, "Απάνθισμα του ιστορικού αγώνος των Ελλήνων", επιμέλεια: Θαλής Δίζελος, "Εκδόσεις Παπαζήση", Αθήνα 1976 Κάρπος Παπαδόπουλος, "Ανασκευή των εις την ιστορίαν των Αθηνών αναφερομένων περί του στρατηγού Οδυσσέως Ανδρούτζου του ελληνικού τακτικού και του συνταγματάρχου Καρόλου Φαββιέρου", παρά του λοχαγού Κάρπου Παπαδοπούλου, Φωτοτυπική ανατύπωση της έκδοσης 1837, εκδότης: Καραβίας, Βιβλιοθήκη Ιστορικών Μελετών, Νο 123, Αθήνα 1978, επίσης, Ανασκευή των εις την ιστορίαν των Αθηνών αναφερομένων περί του στρατηγού Οδυσσέως Ανδρούτζου, του Ελληνικού Τακτικού και του συνταγματάρχου Καρόλου Φαββιέρου", Κάρπος Παπαδόπουλος & Αναστάσιος Γούδας, "Οδυσσέας Ανδρούτσος", επιμέλεια: Ν. Ασημακόπουλος, "Εκδόσεις Βεργίνα", Αθήνα 1997, Κάρπος Παπαδόπουλος, Αναστάσιος Γούδας, Μπάμπης Άννινος, κ.α. "Άπαντα για τον Οδυσσέα Ανδρούτσο: Δράση και κατατρεγμός", "Εκδόσεις Μέρμηγκας", Αθήνα 2005, ISBN 960-87909-1-3, ISBN 978-960-87909-1-9, Κάρπος Παπαδόπουλος & Αναστάσιος Γούδας, "Οδυσσέας Ανδρούτσος. Ανασκευή των εις την ιστορίαν των Αθηνών αναφερομένων περί του στρατηγού Οδυσσέως Ανδρούτσου, του ελληνικού τακτικού και του συνταγματάρχου Κάρολου Φαβιέρου: Ανδρούτσοι", "Εκδόσεις Βεργίνα", Αθήνα 2005, ISBN 960-7171-92-6, ISBN 978-960-7171-92-4, Βιβλιογραφία του Κάρπου Παπαδόπουλου, στην ιστοσελίδα: www.biblionet.gr Παπαδόπουλος, Κάρπος, από την ιστοσελίδα: www.ygeiaonline.gr